CELEX: 62019TA0107
Language: sk
Date: 2020-11-25 00:00:00
Title: Vec T-107/19: Rozsudok Všeobecného súdu z 25. novembra 2020 – ACRE/Parlament („Ústavné právo – Európsky parlament – Rozhodnutie, ktorým sa niektoré výdavky politickej strany vyhlasujú za neprípustné na účely subvencií za rok 2017 – Nariadenie (ES) č. 2004/2003 – Zákaz financovania vnútroštátnej politickej strany – Príspevok alebo dar vnútroštátnej politickej strane – Zásada riadnej správy – Právna istota – Rovnosť zaobchádzania – Rozhodnutie, ktorým sa priznáva príspevok politickej strane za rok 2019 a na základe ktorého podlieha predbežné financovanie vo výške 100 % maximálnej výšky príspevku určitému predbežnému vráteniu – Nariadenie (EÚ, Euratom) č. 1141/2014 – Právo na obranu“)

25.1.2021   
            
            
               SK
            
            
               Úradný vestník Európskej únie
            
            
               C 28/36
            
         
      Rozsudok Všeobecného súdu z 25. novembra 2020 – ACRE/Parlament
      (Vec T-107/19) (1)
      
      („Ústavné právo - Európsky parlament - Rozhodnutie, ktorým sa niektoré výdavky politickej strany vyhlasujú za neprípustné na účely subvencií za rok 2017 - Nariadenie (ES) č. 2004/2003 - Zákaz financovania vnútroštátnej politickej strany - Príspevok alebo dar vnútroštátnej politickej strane - Zásada riadnej správy - Právna istota - Rovnosť zaobchádzania - Rozhodnutie, ktorým sa priznáva príspevok politickej strane za rok 2019 a na základe ktorého podlieha predbežné financovanie vo výške 100 % maximálnej výšky príspevku určitému predbežnému vráteniu - Nariadenie (EÚ, Euratom) č. 1141/2014 - Právo na obranu“)
      (2021/C 28/56)
      Jazyk konania: angličtina
      
         Účastníci konania
      
      
         Žalobkyňa: Alliance of Conservatives and Reformists in Europe (ACRE) (Brusel, Belgicko) (v zastúpení: E. Plasschaert a E. Montens, advokáti)
      
         Žalovaný: Európsky parlament (v zastúpení: C. Burgos a S. Alves, splnomocnení zástupcovia)
      
         Vedľajší účastník, ktorý v konaní podporuje žalovaného: Autorité pour les partis politiques européens et les fondations politiques européennes (v zastúpení: M. Adam a A. Cilea, splnomocnení zástupcovia)
      
         Predmet veci
      
      Návrh na základe článku 263 ZFEÚ, po prvé na čiastočné zrušenie rozhodnutia Parlamentu z 10. decembra 2018, ktorým sa niektoré výdavky vyhlasujú za neprípustné na účely subvencie za rok 2017 a ktorým sa nariaďuje vrátenie daru a po druhé na zrušenie rozhodnutia Parlamentu FINS-2019-5, oznámeného žalobkyni 14. januára 2019, ktoré sa týka poskytnutia príspevku žalobkyni za rok 2019, v rozsahu, v akom na základe tohto rozhodnutia podlieha predbežné financovanie vo výške 100 % maximálnej výšky príspevku určitému predbežnému vráteniu
      
         Výrok rozsudku
      
      
                  1.
               
               
                  Rozhodnutie Parlamentu z 10. decembra 2018 ktorým sa niektoré výdavky vyhlasujú za neprípustné na účely subvencie za rok 2017 a ktorým sa nariaďuje vrátenie daru, sa zrušuje v rozsahu, v akom sa v ňom výdavky týkajúce sa konferencie v Kampale (Uganda) od 13. do 15. júla 2017, konkrétne vo výške 91 546,58 eura, považujú za výdavky neprípustné na financovanie.
               
            
                  2.
               
               
                  Rozhodnutie Parlamentu FINS-2019-5 zo 14. januára 2019, týkajúce sa poskytnutia príspevku Alliance of Conservatives and Reformists in Europe (ACRE) za rok 2019 sa zrušuje v rozsahu, v akom na základe jeho článku I.5.1 podlieha predbežné financovanie vo výške 100 % maximálnej výšky príspevku určitému predbežnému vráteniu.
               
            
                  3.
               
               
                  Vo zvyšnej časti sa žaloba zamieta.
               
            
                  4.
               
               
                  Európsky parlament znáša vlastné trovy konania a je povinný nahradiť tretinu trov konania ACRE. ACRE znáša dve tretiny svojich vlastných trov konania.
               
            
                  5.
               
               
                  Autorité pour les partis politiques européens et les fondations politiques européennes znáša svoje vlastné trovy konania.
               
            
         (1)  Ú. v. EÚ C 139, 15.4.2019.